

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA GUNDINCI**

**Općinsko vijeće**

KLASA: 021-01/19-01/6

URBROJ: 2178/05-02/19-2

Gundinci, 19. listopada 2019.g.

**Z A P I S N I K**

**o radu 20. sjednice Općinskog vijeća općine Gundinci**

**održane 19. listopada 2019. godine**

Sjednica Općinskog vijeća Općine Gundinci održana je u vijećnici općine Gundinci, S.Radića 4, dana 19. listopada 2019.g. s početkom u 19,30 sati. Započeto s radom u 19,35 sati.

**NAZOČNI VIJEĆNICI:**

Marija Kadić, Dražen Kokanović, Marijan Pušeljić, Mato Mrković, Marko Vesinger, Ivan Užarević, Ivan Kadić, Ilija Pušeljić.

**ODSUTNI:**

Đuro Karavidović, Melita Karavidović, Ivan Karavidović

**OSTALI NAZOČNI NA SJEDNICI:**

Ilija Markotić, općinski načelnik općine Gundinci, Josip Tukara, zamjenik općinskog načelnika, Nada Kokanović- administrativni referent - komunalni redar,Valentin Stjepanović – vlasnik tvrtke Constructo Slavonski Brod

Predsjednica Općinskog vijeća općine Gundinci Marija Kadić - pozdravljam nazočne, otvaram 20. sjednicu Općinskog vijeća općine Gundinci te utvrđujem da je sjednici nazočno 8 vijećnika od ukupno 11, imamo kvorum i možemo početi s radom i donositi pravovaljane odluke.

Općinsko vijeće jednoglasno je sa 11 glasova „ZA“ donijelo Odluku o usvajanju dnevnog reda koji glasi:

**DNEVNI RED**

1. Aktualni sat
2. Usvajanje zapisnika o radu 19. sjednice Općinskog vijeća Općine Gundinci
3. Prijedlog Odluke o odabiru najpovoljnije ponude za obavljanje komunalnih poslova ukopa pokojnika i održavanje groblja temeljem pisanog ugovora
4. Razno

Ilija Markotić – prije početka službenog dijela sjednice gospodin Valentin Stjepanović vlasnik tvrtke Constructo Slavonski Brod prezentirati će nam idejni projekt Vatrogasnog doma i Doma za starije i nemoćne.

Valentin Stjepanović – pozdravljam prisutne, na izradi ovog projekta započeo sam prije dvije godine, idejni projekt za Vatrogasni dom i Dom za starije i nemoćne je gotov i isti ću Vam sada prezentirati.

U nastavku Valentin Stjepanović je prisutnima detaljno pojasnio Idejne projekte Vatrogasnog doma i Doma za starije i nemoćne, te su vijećnici putem Power point prezentacije vidjeli kako će bi trebali izledati izgrađeni Vatrogasni dom i Dom za starije i nemoćne.

Nakon završene prezentacije gospodin Stjepanović napustio je sjednicu.

Predsjednica Općinskog vijeća Marija Kadić daje riječ načelniku.

**TOČKA 1. Aktualni sat**

Ilija Markotić, općinski načelnik općine Gundinci – pozdravljam nazočne, u kratkim crtama upoznati ću Vas o aktivnostima u općini u proteklom periodu:

* Budući da smo nedavno imali sjednicu Općinskog vijeća pod ovom točkom mogu upoznati vijećnike da je projekt sanacije i zatvaranja odlagališta neopasnog otpada Stružice gotov i u cijelosti isplaćen u iznosu 1.600.000,00 kn. Navedena sredstva potražujemo od Fonda.

**TOČKA 2. Usvajanje zapisnika o radu 19. sjednice Općinskog vijeća**

Zapisnik o radu 19. sjednice Općinskog vijeća Općine Gundinci jednoglasno je usvojen sa 8 glasova „ZA“.

**TOČKA 3. Prijedlog Odluke o odabiru najpovoljnije ponude za obavljanje komunalnih poslova ukopa pokojnika i održavanje groblja temeljem pisanog ugovora**

Marija Kadić – predsjednica Općinskog vijeća – pod ovom točkom izvjestitelj će biti Nada Kokanović – administrativni referent JUO

Nada Kokanović – na natječaj za obavljanje komunalnih poslova ukopa pokojnika i održavanje groblja pristigle su dvije ponude i to od Runolist Vrpolje i Piramida Slavonski Brod. Ponuda ponuditelja Piramida Slavonski Brod je povoljnija po cijeni i iz tog razloga predlaže se da ista bude odabrana kao najpovoljnija. Ugovor o povjeravanju obavljanja komunalnih poslova ukopa pokojnika i održavanje groblja zaključiti će se na vrijeme od 4 godine.

Marija Kadić – predsjednica Općinskog vijeća – otvaram raspravu.

Ilija Markotić – općinski načelnik – sa g. Abramovićem vlasnikom Runolista koji je do sada obavljao poslove održavanja groblja sam razgovarao i upoznao ga da mu ugovor ističe te da moramo raspisati novi natječaj, a isto tako upoznao sam ga da su u zadnje vrijeme dolazile sve češće pritužbe mještana da je groblje zapušteno.

Budući da prijavljenih za raspravu nema, dajem na usvajanje Odluku o odabiru najpovoljnije ponude za obavljanje komunalnih poslova ukopa pokojnika i održavanje groblja temeljem pisanog ugovora.

**Konstatiram da je Općinsko vijeće jednoglasno sa 8 glasova „ZA“ donijelo Odluku o izboru najpovoljnije ponude za obavljanje komunalnih poslova ukopa pokojnika i održavanje groblja temeljem pisanog ugovora**

Na temelju odredaba Zakon o komunalnom gospodarstvu („Narodne novine“ br. 36/95, 70/79, 128/99, 57/00, 129/00, 59/01, 82/04, 38/09, 79/09, 49/11, 144/12, 147/14, 36/15, 68/18 i 110/18.) članka 18. Odluke o komunalnim djelatnostima („Službeni vjesnik“ Brodsko-posavske županije br. 07/15.) i članka 30. Statuta Općine Gundinci („Službeni vjesnik“ Brodsko-posavske županije br. 01/18.), Općinsko vijeće Općine Gundinci na 20. sjednici, održanoj dana 19. listopada 2019. donosi sljedeću

**ODLUKU O IZBORU**

**I**

Kao najpovoljnija ponuda u postupku prikupljanja ponuda za ukop pokojnika i održavanje groblja na temelju pisanog ugovora o povjeravanju komunalnih poslova na području Općine Gundinci, odabrana je ponuda:

|  |  |
| --- | --- |
| **PODACI PONUDITELJU ČIJA JE PONUDA ODABRANA** | |
| **Naziv** | **PIRAMIDA, Pogrebne usluge i cvjećarna** |
| **Sjedište** | Vatroslava Jagića 28  35000 Slavonski Brod  OIB: 83653278044 |
| **Cijena ponude (u kn bez PDV-a)** | 4.021,10 kuna |
| **Ukupna cijena ponude (sa PDV-om)** | 5.026,38 kuna |

**II**

Općina Gundinci će po izvršenosti ove Odluke s gospodarskim subjektom iz točke. I ove Odluke sklopiti ugovor o obavljanju komunalne djelatnosti.

**III**

Ova Odluka dostavlja se s preslikom Zapisnika o pregledu i ocjeni ponuda, bez odgode svakom ponuditelju u postupku, preporučenom poštom s povratnicom.

**O b r a z l o ž e n j e**

Općina Gundinci je na temelju odredaba Zakona o komunalnom gospodarstvu („Narodne novine“ br. 36/95, 70/97, 128/99, 57/00, 129/00, 59/01, 82/04, 178/04, 38/09, 79/09, 49/11, 144/12, 147/14, 14/36, 68/18, 110/18.) i Odluke o komunalnim djelatnostima („Službeni vjesnik“ Brodsko – posavske županije br. 7/15.):

* Imenovala Stručno povjerenstvo temeljem Odluke o prikupljanju ponuda, KLASA: 363-02/19-01/4, URBROJ: 2178/05-01/19-1 od 24. rujna 2019. godine;
* Izradila Poziv za dostavu ponuda;
* Uputila Poziv za dostavu ponuda sljedećim gospodarskim subjektima:
  1. Destino d.o.o., Borinačka 50 c , 32100 Vinkovci
  2. Piramida, V.Jagića 28, 35000 Sl. Brod, (OIB:83653278044) vl. Igor Čondrić
  3. Tihi Dom pogrebne i prateće djelatnosti, Ulica Strossmayerova 28, Nova Gradiška (OIB: 30833150395) vl. Borislav Vidošić
* Otvorila ponude dana 09. listopada 2019. godine u 11:00 sati, te utvrdila da je do isteka roka za dostavu ponude pristiglo 2 (dvije) ponude ponuditelja, i to:

|  |  |
| --- | --- |
| Br. Omota ponude | PUNI NAZIV, ADRESA SJEDIŠTA I OIB PONUDITELJA |
| 1 | 2 |
| 1. | PIRAMIDA  Pogrebne usluge i cvjećarna  Vatroslava Jagića 28  35000 Sl. Brod  OIB: 83653278044 |
| 2. | RUNOLIST d.o.o.  J.J. Strosmayera 34  35210 Vrpolje  OIB: 89249510637 |

* Pregledom i ocjenom ponuda ocijenio da je ponuda ponuditelja:

|  |  |  |  |  |
| --- | --- | --- | --- | --- |
| **Konačno rangiranje** | **Br. Omot ponude** | **PUNI NAZIV, ADRESA SREDIŠTA I OIB PONUDITELJA** | **CIJENA u kn** | |
| **Bez PDV-a** | **UKUPNO SA PDV- om** |
| 1 | 2 | 3 | 3 | 4 |
| 1 | 1. | PIRAMIDA  Pogrebne usluge i cvjećarna  Vatroslava Jagića 28  35000 Sl. Brod  OIB: 83653278044 | 4.021,10 kn | 5.026,38 kn |

u potpunost suglasna uvjetima iz Poziva za dostavu ponuda i prihvatljiva te je prema kriteriju odabira najniže cijene ocjenjena najpovoljnijom, stoga je odlučeno kao u izreci.

**Pouka o pravnom lijeku:**

Protiv ove Odluke žalba nije dopuštena, sukladno odredbama Zakona o komunalnom gospodarstvu, ali može se podnijeti tužba Upravnom sudu u roku od 30 dana od dana dostave ove odluke.

**TOČKA 4. Razno**

Marija Kadić – upoznaje nazočne sa zamolbom vlč. Drage Tukare koji izdaje knjigu o povijesti naše župe, te moli za financijsku pomoć. Knjiga bi do kraja godine bila spremna za tisak, imati će 450 strana i trošak izdavanje je 40.000 kn.

Druga zamolba je od Igora Nađ iz Gundinaca za najam stana – garsonijere u zgradi općine.

Ilija Markotić – vezano za zamolbu Igora Nađa – rekao sam mu da su garsonijere u dosta lošem stanju, možemo mu iznajmiti manju. Sa istim će se zaključiti ugovor.

Ivan Užarević – da li će do kraja godine ići još jedna deratizacija.

Ilija Markotić – oko 24.10.2019. trebala bi krenuti jesenska deratizacija.

Budući da pitanja i prijedloga više nije bilo predsjednica Općinskog vijeća zaključuje sjednicu u 20,45 sati.

**OPĆINSKO VIJEĆE**

**OPĆINE GUNDINCI**

**ZAPISNIČAR: PREDSJEDNICA OPĆINSKOG VIJEĆA**

**Ružica Kriko Marija Kadić**